اكسي ڤرصحابتن تراخير سكواد مودا نڬارا دكوريا سلاتن مننتڠ Jeonju Citizens بارو٢ اين بركسودهن سري 1-1.
دالم اكسي ڤرتام سكواد نڬارا سقدر سري 1-1 مننتڠ Mokpo City FC يڠ براكسي دليڬا ديۏيشن 3 كوريا سلاتن دسوسولي كمنڠن تيڤيس 1-0 كأتس اونيۏرسيتي هونم.
ڤرلاونن مننتڠ Jeonju مپقسيكن سكواد كيم سوي ترلبيه دهولو دكجوتكن دڠن جاريڠن اوه تي هوان ڤد مينيت ک-15 سبلوم ڤپرڠ مودا نڬارا سفاوي رشيد مپاماكن كدودوقن ڤد مينيت ک-75.
“دڠن مڠهاروڠي ڤرلاونن براينتنسيتي تيڠڬي كامي برجاي منچاڤاي اوبجيكتيف. كسلوروهنڽ كامي ماسيه ڤرلو ملاكوكن تمبه بايق ڤد ڤرلاونن تراخير مننتڠ سيريا B-23 دننجيڠ چينا.
“درڤد ڤرلاونن ايت كامي اكن داڤت مڠوكور كقواتن دان كلمهن ڤاسوقن. كامي تيدق بوليه بنديڠكن ڤريستاسي ڤوسيڠن كلايقن دان ڤرلاونن ڤرصحابتن.
“نامون ساي ڤرچاي ڤماين ماكين منيڠكت دري ساتو ڤرلاونن كساتو ڤرلاونن. ڤاليڠ ڤنتيڠ ڤماين اكن منچاڤاي كمونچق ڤريستاسي ڤد ڤرتنديڠن دچينا ننتي” كات كيم سوي كتيک دهوبوڠي.
ace_Arab bjn_Arab ace_Arab bjn_Arab bjn_Arab bjn_Arab